Abdullahi Dikko Inde MFR, OFR (11 ga watan Mayu 1960 - 18 ga watan Fabrairu 2021), Ya kasan ce shi ne Kwanturola-Janar na Hukumar Kwastam ta Najeriya daga watan Agustan 2009 zuwa Agustan 2015. An haifi Dikko a ranar 11 ga watan Mayun shekarar 1960 a garin Musawa, karamar hukumar dake jihar Katsina, Najeriya . Ya halarci Kwalejin Gwamnati da ke Kaduna a 1974 inda ya sami jarabawar kammala karatun sakandaren Afirka ta Yamma wato WAEC a 1980. Daga baya ya sami digiri na farko na Kimiyya a fannin tattalin arziki da kuma digirin digirgir na Kimiyya a fannin kudi daga Jami'ar Dimitrov Apostle Tshenov, Svishtov, Bulgaria . Ya yi aiki a wasu kwastomomi da suka hada da Seme Border, Tincan Island Port, Apapa, Imo Command, Kaduna, Badagry Area Command, Hedkwatar Bincike da Sifeta, Abuja Badagry Area Command kafin a nada shi a matsayin Kanturola-Janar na Kwastam din Najeriya a 26 ga Agusta 2009 An bayyana zamansa a matsayin kwanturola Janar na Kwastam a matsayin abin misali, kamar yadda rahotanni suka ce ya taka muhimmiyar rawa wajen sauya fasalin Hukumar Kwastam ta Najeriya .